Аџьазы аҳәынҭқарратә инспекциа аҳасабтә хадақәа иреиуоуп: Аԥсны аџьаустә закәанеидкыла анагӡара ахылаԥшра алыршара; аус зуа рзинқәеи рхақәиҭреи ралыршара, рыхьчара, урҭ русурҭатә ҭыԥқәа ршәарҭадара уахь иналаҵаны; Аԥсны аџьаустә закәанеидкыла азҵаарақәа рыла аусзуҩцәеи аусураҭаҩцәеи рарзаҳалқәеи рышшыԥхьыӡқәеи ргәаҭара.
"Уажәоуп аусура ҳаналаго, ҳинспекциа Аџьа аминистрра (Аџьеи, аусурамазаареи, асоциалтә еиқәыршәареи рминистрра - аред.) ахь иаҵанакуеит, хԥаҟа шықәса ҵуеит иаԥҵоижьҭеи. 2017 шықәсазы Аџьаустә закәанеидкыла Аԥсны ианрыдыркыла ашьҭахь, ас еиԥш аилазаара аминистрра иахәҭакны иҟалеит. Ҳамчқәа закәанла ибзиоуп, аха аспециалистцәа рыла ҳалшарақәа рацәаӡам", - иҳәеит Кәыбраа.
Шәазыӡырҩы аудио.